Malema: ‘Zuma moet ly’Julius Malema. Foto: Werner Beukes / SAPA “Zuma is nie siek nie, hy is ‘n bekommerde man. Ons wil nie hê dit moet goed gaan met hom nie, ons wens dat hy lank ly,” het Malema aan die skare gesê. “Hy moet ly tot hy verantwoordelikheid neem vir die moorde op mynwerkers.” “Hy het julle mans, broers en seuns vermoor. Hoe verwag hy om vrede te hê as hy so baie mense doodgemaak het? Hulle geeste pla hom nou.” Malema het verwys na die 34 mynwerkers wat in 2012 in Marikana doodgeskiet is. Zuma het verlede week tyd af geneem om te rus na die ANC se verkiesingsveldtog en sal Dinsdag sy verpligtinge hervat. Malema sê die regering het die mense van Marikana in die steek gelaat en het daarin misluk om verantwoordelikheid te neem vir die mense wat daar gesterf het. “Die ANC het jou nooit lief gehad nie. Hulle het ons mense doodgemaak en nooit verantwoordelikheid daarvoor geneem nie.” Hy sê die EFF het nooit van die mense van Marikana vergeet nie. “Ons sal saam julle sterf en langs julle begrawe word want ons is een. Ons sal julle nooit verlaat nie.” – Sapa